Publication: Magyar Közlöny
Issue: MK-2003-96 (Year: 2003, Number: 96)
Era: 1990-2004
Section: 1997. évi CLVI. törvény 26. §-ának c) pontja alapján az
Paragraph Index: 482

1. A Közalapítvány alapításkori vagyona a jogelõd közalapítványok számára törzsvagyonként juttatott és az egyesítéssel a Közalapítvány által jogutódként átvett összesen 125 000 000 Ft, azaz egyszázhuszonötmillió forint alapítói vagyonból áll. A Közalapítvány vagyonának részévé válik továbbá a jogelõd közalapítványok egyesítésének bíróság által történõ elrendelésekor — a jogelõd közalapítványok törlésérõl rendelkezõ jogerõs bírósági végzéssel megegyezõ fordulónappal — készült zárómérlegek szerinti vagyon. A zárómérlegek elkészítésérõl a jogelõd közalapítványok a hatályos jogszabályi elõírásoknak megfelelõen — és legfeljebb 30 napon belül — kötelesek gondoskodni, és azt az Alapító és a Közalapítvány nyilvántartásba vételét elrendelõ bíróság részére megküldeni. Az Alapító úgy rendelkezik, hogy a fent megjelölt vagyon az egyesítés bíróság általi elrendelésével a jogelõd közalapítványok zárómérlegeinek fordulónapjával — az Alapító külön jognyilatkozata nélkül — a Közalapítvány vagyonává válik. Az Alapítvány nyilvántartásba vételérõl szóló bírósági végzés jogerõre emelkedését és a jogelõd közalapítványok zárómérlegeinek elkészültét követõen a fent megjelölt vagyon az Alapítvány céljaira felhasználható, a jelen Alapító Okirat rendelkezéseinek megfelelõen.

Source: https://magyarkozlony.hu/hivatalos-lapok/0432b7e5c92216781437c04e8e0a88a56184096c/dokumentumok/1eec3e2583eed9d0fc1965c67d58e269f8b86857/letoltes